cyanic-selkie/wikianc huggingface dataset:
Darren Aronofski
Erkən işləri
2001-ci ilin Aprel ayında Aronofski Warner Bros və Village Roadshow şirkəti ilə baş rolda Brad Pittin çəkiləcəyi və o zaman hələ adı seçilməmiş elmi-fantastika janrıda filmin rejissorluğunu etmək üçün danışıqlar aparmağa başladı. 2001-ci ilin Iyun ayında ildə aktrisa Keyt Blanşetlə filmin aktyor heyətinə daxil olmaq üçün danışıqlara başlandı. Filmin adının gizli qalmasını istəyən Aronofski, ona müvəqqəti olaraq "Sonuncu adam" adını vermişdi. Filmin istehsalı hamilə Blanşetin 2001-ci ilin Dekabr ayında dünyaya uşaq gətirməsi səbəbindən təxirə salındı. Nəticədə filmin istehsalının 2002-ci il Oktyabrın sonlari Kuinslend və Sidneydə başlanılmasına qərar verildi. Artıq rəsmi olaraq "Fəvvarə" adlanan filmin büdcəsi $ 70 milyon təşkil edirdi və Village Roadshow`nun layihəni tərk etməsindən sonra onun yerinə daxil olan New Regency və Warner Bros tərəfindən birgə maliyyələşdirilirdi. Pitt filmin ilk çəkiliş günündən düz yeddi həftə əvvəl layihəni tərk etdi və beləliklə də filmin çəkilişi dayandı. 2004-cü ilin Fevral ayında Warner Bros. şirkəti baş rola Hyu Cekmeni dəvət edərək, layihəyə $ 35 milyonluq büdcə ilə yenidən start verdi. Avqust ayında aktrisa Reyçel Vays Blanşettin boş qalmış yerinə gəldi. "Fəvvarə" filmi 22 noyabr 2006-cı ildə Şükran bayramından bir gün əvvəl Amerikada nümayiş edildi və dünya kinoteatrlarında $ 15.978.422 gəlir əldə etdi. Auditoriya və tənqidçilər filmə reaksiyaları baxımından fərqli qütblərdə yer aldılar. Audiences and critics were divided in their responses to it.
Nailiyyətləri
"Güləşçi" filmini çəkmək fikri Aronofskinin planında on ildən çox idi ki vardı. İdeyalarını ssenari şəklində yazmaq üçün o, Robert D. Siqllə işləməyə başladı. 2007-ci ilin Oktyabr ayında filmin baş qəhrəmanı Rendi rolunda çəkilməsi üçün aktyor Nikolas Keyclə danışıqlara başlanıldı. Bir ay sonra Keyc layihəni tərk etdi və Miki Rurk baş rolda onu əvəz etdi. Təxminən 40 günlük çəkilişlər 2008-ci ilin Yanvar ayında başladı.
"Güləşçi"nin premyerası 65-ci Venesiya Beynəlxalq Film Festivalında baş tutdu. Əvvəlcə heç kimin diqqətini cəlb etməyən film daha sonra dünyanın ən nüfuzlu film festivalıının ən yüksək — Qızıl Şir mükafatına layiq görüldü. "Güləşçi" tənqidçilərin böyük rəğbətini qazandı və həm Rurk, həm də onun tərəf müqabili Marisa Tomey filmdəki oyunlarına görə Oskar mükafatı, Qızıl Qlobus, Kinoaktyorlar Gildiyasının və BAFTA nominasiyalarına namizəd göstərildilər. Rurk filmdəki roluna, Bryus Sprinqstin isə film üçün yazdığı orijinal mahnıya görə Qızıl Qlobus mükafatını qazandılar. $ 6,000,000 büdcə ilə çəkilən "Güləşçi" filmi dünya üzrə $ 44.674.354 gəlir əldə edərək o zamankı göstəricilərə görə Aronofskinin ən çox gəlir gətirən filmi oldu.
Aronofskinin növbəti filmi hələ 2001-ci ildən bəri layihə halında olan psixoloji triller "Qara qu quşu" Nyu York Sitidə yaşayan balerinadan bəhs edirdi. Filmin baş rolunda Aronofski ilə hələ 2000-ci ildən tanış olan aktrisa Natali Portman çəkilib. 2009-cu ildə filmin heyətinə daxil olan Mila Kunislə Aronofskini o tanış etmişdi. "Qara qu quşu" filminin dünya premyerası 2010-cu ilin Oktyabr ayında 67-ci Venesiya Film Festivalının açılış filmi olaraq baş tutdu. Film ayaq üstə alqışlandı və Variety jurnalı onun "son illərdə Venesiya Film Festivalı tarixinin ən güclü açılış filmlərindən biri" olduğunu qeyd etdi.
"Qara qu quşu" filmi tənqidçilərdən müsbət rəylər aldı və Broadcast Film Tənqidçiləri Assosiasiyasının 12, 4 Independent Spirit mükafatı, 4 Qızıl Qlobus, Kinoaktyorlar Gildiyasının üç nominasiyası üzrə və bir çox başqa mükafatlara namizəd göstərildi. Aronofski ən yaxşı rejissor üzrə Qızıl Qlobus mükafatına layiq görüldü. Film kinoteatrlarda məhdud şəkildə nümayiş olunsa da gözlənilməz dərəcədə yüksək $ 329.398.046 gəlir gətirdi. 25 yanvar 2011-ci ildə filmin ümumilikdə beş Oskar mükafatına namizədliyi irəli sürüldü: ən yaxşı film, ən yaxşı rejissor, ən yaxşı aktrisa, ən yaxşı kinematoqraf işi və ən yaxşı montaj. Mart ayında Portman ən yaxşı aktrisa mükafatını qazandı. Film psixi sağlamlıq mövzusundan bəhs etdiyi üçün Narkotik maddələrdən istfadə əleyhinə və Ruhi Sağlamlıq üzrə xidmətlər Administrasiyasının PRISM mükafatı ilə təltif edildi. Aronofski həm də Oskar mükafatlandırma mərasimində ən yaxşı film nominasiyasına namizəd göstərilən və Krisian Beyl ilə Melissa Leonun ən yaxşı köməkçi aktyor və ən yaxşı köməkçi aktrisa mükafatına layiq görüldükləri "Döyüşçü" filminin icraçı prodüseri olub.
Daha böyük büdcəli işlər
2011-ci ilin Dekabr ayında Aronofski Lou Rid və Metallica qrupunun Lulu albomundan "View" mahnısının klipinin rejissoru oldu.
2011-ci ildə Aronofski $ 115 milyon büdcə ilə nəzərdə tutulan Bibliyada bəhs olunan Nuhun gəmisi əhvalatının özünəməxsus tərzdə təqdimatına başlamağı planlaşdırdı. Növbəti ildə filmin maliyyəsi və yayımı New Regency and Paramount Pictures şirkətləri tərəfindən təmin olunmuşdu və baş rol ifaçısı kimi Rassel Krou ilə razılığa gəlindi. Aronofski və Ari Handel tərəfindən filmin seriallaşdırılmış qrafik roman adaptasiyası hazırlandı və 2011-ci ilin Oktyabr ayında Belçika nəşriyyatı Le Lombard tərəfindən fransız dilində nəşr olundu. 2012-ci ilin İyul əyında artıq Aronofskinin komandası Nyu York, Lonq Aylend, Oyster Bey şəhərində gəminin inşasına başlamışdı. Elə həmin ay Aronofski Tvitter sosial şəbəkəsində İslandiyadakı çəkilişlərlə bağlı tvit paylaşaraq Nuh filminin çəkilişlərinə başlandığını açıqladı. Filmdə həmçinin Emma Vatson, Entoni Hopkins, Loqan Lerman və Aronofskinin "Requiem for a Dream" filmində baş rol ifaçılarından biri Cenifer Konneli çəkilib. Aronofski bu filmin çəkilişi zamanı heç bir heyvandan istifadə etməmişdi və PETA videosunda bu hərəkətinə belə açıqlama gətirmişdi: "Artıq texnologiya bizə fərqli üsullardan istifadə etməyə imkan yaratdığı üçün, buna heç bir ehtiyac yoxdur." Rejissor Birləşmiş Ştatların İnsan Cəmiyyəti tərəfindən filmdə kompüterin köməyilə yaradılmış heyvanlardan istifadə etdiyinə görə Humanitar Kinorejissor mükafatına layiq görüldü.
Ssenarisini Aronofskinin özünün yazdığı və baş rolunda Cenifer Lourensin çəkiləcəyə Ana! filmi onun rejissor pultu arxasına keçəcəyi növbəti film olacaq.
Rejissorluq üslubu
"Fəvvarə" filmi ilə Aronofski kompüterin köməyilə yaradılmış görüntüdən istifadəni məhdudlaşdırdı. Look Effects`in vizual effektlər üzrə mütəxəssisi Henrik Fett demişdi: "Darren nə istədiyini çox yaxşı bilirdi və onun kompüter qrafikasından istifadəni minimuma endirmək istəməsi… sayəsində fikrimcə nəticələr olduqca möhtəşəm alındı." Kinematoqraf Metyu Libatik rejissor Aronofski ilə onun beş filmində əməkdaşlıq etmişdir, film bəstəkarı Klint Mansel isə rejissorun çəkdiyi altı filmin hər birində onunla birgə işləyib. Manselin musiqisi Aronofskinin filmlərinin adətən ən əhəmiyyətli elementlərindən hesab edilir. Mansell's music is an often important element of the films.
Filmindəki mövzular və təsirlər
"Pi" filmində (hətta "Requiem for a dream" filmində də) vizual üslub baxımından Yapon filmi "Dəmir adam: Tetsuo" arasında çoxsaylı oxşarlıqlar var.
"Requiem for a dream" filmi ilə bağlı rəy bildirənlərin əksəriyyəti onu "Basketbolçunun gündəliyi", "Las Veqasda Qorxu və nifrət" kimi "narkotik janrında çəkilən filmlərlə" yanaşı səciyyələndirsələr də, Aronofski öz filminə daha geniş kontekstdən yanaşaraq bunları söyləyib:
"Requiem for a dream" heç də heroin və ya narkotiklər haqqında film deyil. Harri-Tayron-Marion üçlüyünün başına gələnlər heroin aludəçilərinin düçar olduğu ənənəvi süjetdir, amma bunları Saranın başına gələnlərlə yan-yana qoyduqda, qeyri-ixtiyari deyirik "İlahi, narkotik nədir ki?" Belə ki, narkotik aludəçiliyindən, siqaretdən xilas olmağa cəhd göstərən insanlarla 9 kiloqram arıqlamaq üçün heç nə yeməyən insanların beynindən keçən daxili monoloqun eyni olması fikri mənə həqiqətən maraqlı idi. Belə məqamı filmlərdə seyr etmədiyimizi düşündüm və bu ideyanı özüm ekranlaşdırmaq istədim."
Aronofski dostu Ari Handellə birlikdə "Fəvvarə" filminin süjeti üzərində işlədi; rejissor filmin ssenarisini özü yazdı. Aronofskinin fikrincə Matriks filmi 1999-cu ildə elmi fantastika janrı üslubuna yeni nəfəs gətirmişdi.
Toronto Beynəlxalq Film Festivalında verdiyi müsahibəsində Aronofski "Güləşçi" filimi ilə bağlı əsas ilham mənbəyi i kimi Çarlz Minqusun 1957-ci ildə ifa etdiyi "Kloun" mahnısını qeyd etmişdi. Bu təsadüfən kütlənin qana susadığını öyrənib çıxışının sonunda özünü öldürən bir kloun barəsində şe`rin oxunduğu instrumental musiqi parçasıdır.
Aronofski, güləşçi və rəqqasə arasındakı sevgidən bəhs edən ilkin layihələrindən birini xatırladaraq, "Qara qu quşu" filminin "Güləşçi" filminə yaxın mövzulu film olduğunu qeyd edib. O, bu mövzunun "bir film üçün çox" olduğunu nəzərə alaraq, sonda güləş və balet dünyalarını ayırır. O, iki filmi müqayisə edərək belə deyib: "Bəziləri güləşi incəsənətin ən aşağı növü hesab edirlər — hətta bunu incəsənət adlandırmaqları belə şübhəlidir — və bəzi insanlar baleti ən yüksək incəsənət nümunəsi hesab edirlər. Mənim üçün ən valehedici məqam bu iki aləmin ifaçılarının əslində necə oxşar olduqları idi. Onlar özlərini ifadə etmək üçün bədənlərindən inanılmaz şəkildə istifadə edirlər." "Qara qu quşu" psixoloji trillerinin təbiəti haqqında danışarkən aktrisa Natali Portman filmin üslubunu Polanskinin 1968-ci ildə çəkdiyi "Rouzmerinin körpəsi" filmi ilə müqayisə edib. Aronofski isə sonuncu filmində Polanskinin "Nifrət" (1965) və "Kirənişin" (1976) filmlərinin "böyük təsiri" olduğunu qeyd edib. Aktyor Vinsent Kassel də "Qara qu quşu"nu Polanskinin erkən filmləri ilə müqayisə edərək, filmdə həm də Alexandro Xodorovskinin filmlərinin və Devid Kronenberqin ilk işlərinin təsiri olduğunu deyib.
Mübahisəli məqamlar
Aronofskinin filmlərində bir sıra aspektlər mübahisələrə səbəb olmuşdur, onlardan xüsusilə "Requiem for a Dream, "Güləşçi" və "Qara qu quşu"nu qeyd etmək lazımdır. "Requiem for a dream" filminin əslində 2000-ci ildə nümayişi planlaşdırılmışdı, lakin filmdəki qrafik seks səhnələrinə görə Amerika Kinoşirkətləri Birliyi tərəfindən 18 yaşından aşağı şəxslərin filmə baxması qadağan olunduğundan bu, ABŞ-da mübahisələrə səbəb oldu. Aronofski bu reytinq göstəricisi ilə bağlı apelyasiya müraciəti edərək, filmin hər hansı bir hissəsi kəsilib çıxarılacağı təqdirdə onun verəcəyi mesajın öz təsirini itirəcəyini iddia etdi, lakin rejissorun müraciəti rədd edildi və Artisan şirkəti filmin heç bir reytinq göstəricisi olmadan nümayişə çıxarılmasına qərar verdi.
"Güləşçi" filmi, Miki Rurkun İran bayrağını daşıyan dirəyi zərblə dizinə vuraraq iki yerə bölməsi səhnəsinə cavab olaraq, bir çox İran qəzet və saytlarında "İran əleyhinə" film kimi pislənmişdir. İranın dövlət qəzeti Borna News da mənfi güləşçi "Ayətullah" obrazını tənqid atəşinə tutmuşdu. Yaramaz əclaf kimi təsvir olunan obrazın əynində ərəb geyimi (kefiye və bişt) vardı ki, qəzetin fikrincə bu məqam auditoriyanı iranlıları ərəblərlə eyni olduğuna inandırmaq üçün nəzərdə tutulmuşdu. Güləş meydançasında isə onun əynində Ayətullah sözünün ilk hərfi olan Əlif işarəli, İran bayrağı təsvir olunmuş dar triko idman forması var.
Bəzi İran qəzetləri isə ehtimal ki, bununla İranın dini liderlərini təhqir etməkdən çəkinərək həmin obrazdan ümumiyyətlə bəhs etmədilər. 2009-cu ilin Mart ayında isə prezident Mahmud Əhmədinecatın mədəniiyyət məsələləri üzrə müşaviri Cavad Şamaqdari Kino Sənətləri və Elmləri Akademiyasının İrana səfər edən aktyor və prodüser nümayəndə heyətindən "Güləşçi" və digər Hollivud filmlərində İslam Respublikasının mənfi və ədalətsiz şəkildə təsvir edildiyini əsas gətirərək, onlardan üzr tələb etdi.
"Qara qu quşu" filmində isə Portman üçün dizayn olunmuş 40 balet kostyumu və rəqqasələr filmlə bağlı ictimailəşdirilmiş mübahisəli məsələlərdən biri idi. Mətbuatda dublyor rəqqasə ilə bağlı müzakirələrə — filmdəki rəqsinə görə Portmanın və onun rəqs üzrə dublyoru, Amerika Balet Teatrının solisti Sara Leynin adının filmdə nə qədər qeyd olunduğu məqamına kifayət qədər yer ayrıldı : Leyn əslində filmdə adı çəkildiyindən daha artıq rəqs etdiyini iddia etdi. Rejissor və Fox Searchlight şirkəti Leynin iddiası ilə razılaşmadı. Onların rəsmi açıqlamasında deyilirdi: "Daha mürəkkəb rəqs hərəkətlərinin ifası zamanı xoşbəxtlikdən Sara komandamızda idi və biz ona bu ağır işin öhdəsindən gəldiyi üçün minnətdarıq, lakin filmdəki rəqslərin əksəriyyətini Natali özü ifa edib."
Aronofskinin digər filmləri kifayət qədər emosional reaksiyalar doğursa da, ən səs-küylü mübahisələr "Nuh" filmi ətrafında yarandı. Film ilk dəfə 2014-cü il Martın 28-i nümayiş etdirildi və filmə 13 yaşından aşağı olanların valideyn nəzarəti altında baxması reytinqi qoyulmasına baxmayaraq, tezliklə Box Office Mojo tərəfindən "Məsihin sevdası" və "Da Vinçi kodu" kimi filmlərlə yanaşı son 35 ilin ən mübahisəli filmlərindən biri kimi qəbul edildi. Həmçinin, onlayn resenziyalar üzrə sorğuya əsasən aydın oldu ki, tamaşaçılar Aronofskinin Bibliyadakı əhvalatı özünəməxsus şəkildə nəqlini bir neçə nöqteyi-nəzərdən sual altına alırlar. Bəziləri nəcib patriarxın "Vikkan", "dini ekstremist" və cənnətdən qovulmuş mələklərlə əlbir olub "dəliliyin ən son həddində olan psixopat", "Yaradan"ın isə "insanlardan daha çox heyvanların qayğısına qalan laqeyd — xəbərsiz və ya vecsiz" nəzarətçi kimi təsvir edildiyini iddia edib. Filmin həmçinin zahirən zorakılığı dəstəklədiyi, psixoaktiv maddələrin istifadəsinə təşviq etdiyi və təkamül nəzəriyyəsi ilə yaradılışı səhv saldığı ifadə edildi. Nəhayət, məhkəmə iddialarından sonra Nuh filminin Birləşmiş Ərəb Əmirlikləri, Qatar və İndoneziyada nümayişi dini zəminlər səbəbindən qadağan edilib.
Şəxsi həyatı
Aronofski 2001-ci ilin yayında İngilis aktrisa Reyçel Vaysla görüşməyə başladı və 2005-ci ildə onlar nişanlandılar. 2006-cı il 31 May tarixində Nyu York Sitidə oğulları Henri Çans Aronofski anadan oldu. 2010-cu il Noyabr ayında Vays və Aronofski artıq bir neçə aydır ki, ayrı yaşadıqlarını, lakin Nyu-Yorkda oğullarını birgə böyütmək üçün yaxın dost olaraq qaldıqlarını bildirdilər. 2012-ci ildə o, Kanadalı film və televiziya prodüseri Brendi-Enn Milbredtlə görüşməyə başladı.
Aronofski 2014-cü ildə dini inancı ilə bağlı bunları deyib "İnanclı insan olduğumu düşünürəm. Nəyə inandığım "Fəvvarə" filmində öz əksini bütünlüklə tapıb."
2011-ci il Aprel ayında Aronofski 68-ci Venesiya Beynəlxalq Film Festivalında Münsiflərin Prezidenti elan edildi.
2014-cü ilin Noyabrında Aronofski 2015-ci il Fevral ayında baş tutacaq 65-ci Berlin Beynəlxalq Film Festivalında Münsiflərin Prezidenti elan edildi.
Ətraf mühitin mühafizəsi üzrə fəaliyyəti
Aronofski ətraf mühitin mühafizəsi üzrə fəallığı ilə tanınır. 2014-cü ildə o, Sierra Klubun üzvü Maykl Brun və Leonardo DiKaprio ilə Alberta qətranlı torpaqlarına səfər edib. 2015-ci ildə o, Brun, Kerri və Rassel və bir neçə veteran qrupunun liderləri ilə birlikdə Alyaska yarımadasında Arktika Milli qoruğuna səfər etdi.
O, Sierra Klub Fondu və Ətraf mühit üzrə araşdırmalar məktəbində İdarə Heyətinin üzvüdür.
61 FK
61 FK — İngiltərənin Bedfordşir vilayətinin Luton şəhərinin ikiqat futbol çempionu olan futbol klubudur. Klub Bedfordşir Futbol Assosiasiyasına bağlıdır. Hal-hazırda Spartan Liqasının üzvüdür.
Qapıçılar:
Rob Beth, Mark Blouer
Müdafiəçilər:
Kris Hazell, Lorens Mepp, Arron Lyevis, Ştiofan Emari, Pavel Pişçek, Şeyn Harnett, Cimmi Dyuquyd, Liam Ayrons.
Yarımmüdafiəçilər:
Bredli Korrinqton (KLUB KAPİTANI), Aydan Dauson, Məşəd-ül-Kəbir, Nathan Henri, Metyu Konvey, Kristofer Mepp.
Klub evi
Luton şəhərində, Kinqsvey küçəsində yerləşir. Kiçikdir, lakin, işləkdir.
Ayna Ulmane
Ayna Ulmane (: d. 20 sentyabr 1939) — Latviyanın 1-ci Birinci xanımı (1993—1999).
Həyatı
Ayna Ulmane 1939-cu il sentyabrın 20-də Valmier rayonunda anadan olub.
Ailəsi
Ayna Ulmanis 1993-1999-cu illərdə Latviya Prezidenti olan Quntis Ulmanis ilə ailəlidir, Alvis adında oğul, Qunta adında isə qız övladı var.
Leyli köçən
Leyli köçən və ya Leyliqaçan— İrəvan quberniyasının Şərur-Dərələyəz qəzasında, indiki Paşalı (Əzizbəyov, Vayk) rayonu ərazisində kənd.
Tarixi
Culçayın sağ qolu olan Köçbəkçayın yaxınlığında yerləşirdi. Kəndin adı erməni mənbələrində Leyliqaçan kimi də göstərilir. Qafqazın 5 verstlik xəritəsində qeyd edilmişdir.
Toponimi
Toponim Leyli şəxs adı ilə köçən feli sifətin birləşməsindən əmələ gəlmişdir. "Leylinin köçünün düşdüyü yer" mənasını verir. Antropotoponimdir. Quruluşca mürəkkəb toponimdir. Mənbədə Leylikaçan kimidir. Kənd XIX əsrin ortalarında qışlaq əsasında yaranmışdır. Qışlaq isə Leyli adlı qızın oğlana qoşulub qaçması ilə əlaqədar adlanmışdır.
Əhalisi
Kənddə 1873-cü ildə 139 nəfər, 1886-cı ildə 153 nəfər, 1897-ci ildə 352 nəfər, 1904-cü ildə 384 nəfər, 1914-cü ildə 422 nəfər, 1916-cı ildə 420 nəfər yalnız azərbaycanlı yaşamışdır. 1918-ci ildə kənd erməni təcavüzünə məruz qalaraq sakinləri deportasiya olunmuş və kənd xarabalığa çevrilmişdir. 1920-ci ildə ləğv edilmişdir. İndi xaraba kənddir. Leyliköçəndə 1918-ci ildə 442 nəfər əhalisi olub. Kənd dagıdılıb, əhalisi məhv edilib. Xarabalıga çevrilmişdir. Ölü kənddir.
Pyer Kalulu
Pyer Kazeye Rommel Kalulu Kyatengva və ya qısaca Pyer Kalulu — Fransalı peşəkar futbolçu. İtaliyanın "Milan" klubunun və gənclərdən ibarət Fransa Milli futbol komandasının müdafiəçisi. Əsasən sağ cinah müdafiəçisi kimi çıxış edir. Futbolçu həm də müdafiənin mərkəzində də oynaya bilir.
Karyera
Pyer Kalulu futbola 2007-ci ildə, 7 yaşı olarkən "Sen Priest" klubunun uşaq komandasında başlayıb. O, 2010-cu ildə "Lion" komandasının uşaq komandasına qoşulur.
2018-ci ildə "Lion" klubunun B komandasına əvət olunur. Burada iki il çıxış edərək 36 oyunda meydana çıxır.
2020-ci ilin yayında o, İtaliyanın "Milan" klubuna transfer edilir.
Bağramyan rayonu
Bağramyan rayonu — Ermənistan SSR və Ermənistan tərkibində 1983–1995-ci illərdə mövcud olmuş inzibati-ərazi vahidi. Mərkəzi Bağramyan kəndi idi.
Tarixi
Bağramyan rayonu 1983-cü ildə Qurduqulu (Oktemberyan) rayonunun iki yerə bölünməsi ilə yaradılmışdır.
Rayon 1995-ci ildə Ermənistanın yeni inzibati-ərazi bölgüsünə keçidi zamanı ləğv edilib və onun ərazisi Armavir mərzinin tərkibinə daxil edilib.
UEFA Avro 2032
UEFA Avro 2032 və ya sadəcə Avro 2032 kimi adlandırılan 2032 UEFA Futbol Çempionatı UEFA tərəfindən üzv assosiasiyaların böyük kişilərdən ibarət milli komandaları üçün təşkil edilən 19-cu UEFA Avropa Çempionatı olacaq. Turnirin 2032-ci ilin iyun-iyul aylarında keçirilməsi planlaşdırılır. Ev sahibinin 2023-cü ilin sonunda seçiləcəyi gözlənilir və turnirdəki iştirakcı komandaların sayı 32 komandaya qədər artırıla bilər.
Turnirə İtaliya və ya Türkiyədən birinin ev sahibliyi edəcəyi gözlənilir.
Seçim prosesi
Ölkələr bir ədəd 60.000 yerlik, bir ədəd (iki olması üstunlukdur) 50.000, dörd ədəd 40.000, üç ədəd isə 30.000 yerlik olmaqla 10 stadionla təkliflərini təqdim etməlidir.
Seçim mərhələləri
16 dekabr 2021-ci ildə UEFA İcraiyyə Komitəsi seçim prosesinin UEFA Avro 2032 ilə paralel keçiriləcəyini elan etdi. Maraqlanan iddiaçı ölkələr turnirlərdən biri üçün təklif verə bilərlər.
Seçim mərhələsi aşağıdakı kimidir:
Təsdiqlənmiş təkliflər
İtaliya – 2019-cu ilin fevral ayında İtaliya Futbol Federasiyasının prezidenti Qabriele Qravina "Sky Sport Italia"ya federasiyanın təklifi nəzərdən keçirdiyini söylədi. Təklif İtaliyanın Avro 2020-də qalib gəlməsindən bir neçə gün sonra Qravina tərəfindən yenidən təklif edildi. İtaliya daha əvvəl 1968 və 1980-ci illərdə turnirə ev sahibliyi edib və çoxmillətli Avro 2020-nin dörd oyunu Romada keçirilib. 2022-ci ilin fevralında İtaliya federasiyası, yarışın keçiriləcəyi obyektlərin qurulması üçun daha çox vaxr lazım olduğu üçun 2028-ci il əvəzinə Avro 2032-yə namizəd olacağını açıqladı. Həmçinin martın 23-də İtaliyanın təklifi rəsmi olaraq təsdiqləndi.
2022-ci ilin noyabrında İtaliya yarışların keçirilməli olduğu on bir şəhərlə ilkin sənədlərini təqdim etdi: Roma, Milan, Neapol, Turin, Palermo, Genuya, Boloniya, Florensiya, Bari, Kalyari və Verona.
Türkiyə – Martın 23-də Türkiyə Futbol Federasiyası Avro-2028-ə ev sahibliyi etmək üçün ərizə təqdim etdiyini təsdiqləyib.
Rədd edilmiş təklif
Rusiya – Martın 23-də də, ölkəsinin Ukraynanı işğal etməsi səbəbindən UEFA-nın Rusiya klublarının və Rusiya milli komandasının iştirakına qadağa qoymasına baxmayaraq, Rusiya öz təklifini elan edir. 2 may 2022-ci ildə UEFA Rusiyanın 2028 və 2032-ci illər üçün təklifləri qeyri-məqbul elan etdi.
Zəhra
Zəhra — ad.
Hacı Gəray türbəsi
Hacı Gəray türbəsi — Krım ın ilk xanı I Hacı Gəray üçün tikilmiş türbə. Türbəni onun oğlu I Məngli Gəray tikdirib. 1466-cı ildə Hacı Gəray, 1515-ci ildə isə I Məngli Gəray burada dəfn olunublar. Hər ikisi bu türbədə dəfn ediliblər. 2007-ci ildə Türkiyə hökuməti tərəfindən Zəncirli Mədrəsə və Hacı Gəray türbəsinin yenidən qurulması üçün 2.75 milyon dollar pul ayrılıb. 2008-ci ilin payızında türbənin altından krım xanlarının və yaxınlarının qalıqları olan 18 qəbir aşkarlanıb.
Tarix məktəbi (iqtisadiyyat)
Tarix məktəbi —  əsas müddəaları aşağıdakılardır: iqtisadiyyat tarixinin öyrənilməsi; müxtəlif ölkələrdəki spesifik iqtisadi vəziyyətlərin təhlili (onların formalaşdırdığı qanunların istənilən vaxt istənilən dövlətdə tətbiq olunduğuna inanan klassiklərdən fərqli olaraq); əsasən induktiv metoddan istifadə olunur.
İqtisadiyyatı 2 faktorun idarə etdiyinə inanan klassiklərdən fərqli olaraq insan və bütün bəşəriyyət, Fridrix List millətin də iqtisadiyyatda çox vacib bir amil olduğunu söylədi.
Alman tarix məktəbi
Tarixi məktəbin fikirləri Almaniyada ən böyük paylanmanı aldı: sözdə. köhnə, yeni və gənc tarixi məktəblər.
XIX əsrin Alman millətçiləri və romantikləri Alman tarixçiliyinin iqtisadiyyatda sələfləri sayılırlar: Hegel, Fridrix Karl Savinyi (bütün hərəkatın adı gəldiyi tarixi hüquq məktəbinin banisi), Adam Müller və Fridrix List.
Köhnə Tarix Məktəbinin əsas nümayəndələri Roşer, K. Knis və B. Qildebrand.
Yeni Tarix Məktəbinin əsas iqtisadçıları: Q. fon Şmoller, K. Brüxer, Adolf Vaqner, Fridrix Knapp və L. Brentano.
Gənc tarixi məktəbin alimləri arasında diqqət çəkilir: V. Zombart, A. Şpitqoff, K. Polanyi, М. Veber və onun qardaşı A. Veber.
Bir tərəfdən gənc tarixi məktəbin nümayəndələri ilə Qustav fon Şmoller və digər tərəfdən Avstriya marjinalizm məktəbi arasında “metodlar mübahisəsi” adlanan bir müzakirə başladı.
Sonradan Alman tarixi məktəbi institusionalizmin inkişafı üçün əsas oldu.
İngilis tarix məktəbi
İngiltərədəki tarixi məktəbin ən böyük nümayəndələri Tomas Tuk, Torold Rocers, Vilyam Kanninqem, Eşli, Tomas Kliff Lesli, C. K. İnqrem, C. Qobson, Riçard Henri Touni əsas əsərləri iqtisadiyyat tarixi üçün xüsusilə vacib idi.
Bernhard Klodt
Bernhard Klodt ― hücumçu mövqeyində oynamış Almaniya futbolçusu.
Futbolçu karyerası
Klub karyerası boyunca Klodt əsasən "Şalke 04"-də oynamışdır. 17 yanvar 1943-cü ildə 16 yaşında 6–2 qələbə hesabı ilə bitən "Vestfaliya Herne" klubu ilə oyunda əsas heyətdə debüt etdi və qol müəllifi oldu.
Klodt karyerasını 1963-cü ildə Bundesliqanın başlaması ilə 36 yaşında başa vurdu. Son oyununda, "Şalke"nin 18 iyun 1963-cü ildə Bolqarıstan millisinə 1-0 hesabı ilə qalib gəldiyi tək qolu vurdu. O, Oberliqa Vest çempionatında 330 oyuna 129 qol vurmağı bacarmışdır.
1950-1959-cu illər arasında Klodt 19 dəfə Almaniya milli futbol komandasının formasıyla meydana çıxdı və üç qol vurdu. O, 1954 FİFA Dünya Kubokunu qazana heyətin üzvü idi və 1958 FİFA Dünya Kubokunda da iştirak etmişdir.
1954 Dünya Kuboku zamanı Klodt Helmut Ran əvəzinə sağ kənar mövqede oynayırdı. O, Türkiyəyə qarşı hər iki oyunda iştirak etdi. Hər iki oyunda da kifayət qədər yaxşı oynasa da, Zepp Herberger Yuqoslaviya ilə dörddəbir finalda onu Ranla əvəzləməyə qərar verdi. Herbergerin qərarı əvvəlcə mətbuat tərəfindən birmənalı qarşılanmadı, ancaq Ran Yuqoslaviyaya qol vurduqdan sonra Klodt komandandan xeyli kənarda qaldı. Herbergerin qərarının əsasını Ranın qeyri-ənənəvi oyun üslubu və zərbə texnikası ilə oyunda geridönüşüm etmək üçün digər oyunçulardan daha çox inandırıcı olması təşkil edirdi. Randan fərqli olaraq Klod daha çox komanda oyunçusu sayılırdı və fərdiq keyfiyyətləri o qədər də təsiredici deyil idi.
Futboldan sonra
Futbol karyerası bitəndən sonra Klodt "Şalke"nin gənclər komandasını çalışdırdı və pivə zavodunda satıcı kimi işləyirdi. 1990-cı ildə infarkt və insult keçirəndən sonra sağ tərəfi iflic oldu.
Klub
Şalke 04
Milli
Qərbi Almaniya
Misdağ
Misdağ - Naxçıvan çökəkliyinin şimal-şərq kənarında, Qaracalal-Qızılboğaz tirəsi nin suayrıcındadır. Hündürlüyü 1270 m-dir. Andezit-dasit tərkibli ekstruzivdir. Babək rayonu ərazisində dağ. Naxçıvan çökəkliyini şimal-şərq dən hüdudlandıran Qaracalal-Qızılboğaz tirəsi nin suayırıcısında zirvə. Naxçıvan çayının sol sahilində Məzrə (Alagözməzrə) kəndindən 3 km şimal-şərqdədir. Üst Eosen in Priabon mərtəbəsinə aid Üst Paradaş yarımlay dəstəsinin terrigen-çökmə süxurları ndan təşkil olunmuş yastı zirvəli günbəzdir. Tektonik cəhətdən Ordubad qarılma zonasının Şahbuz seqmentini cənub-qərb dən hüdudlandıran Naxçıvan dərinlik qırılmasının şimal-şərq asılı qanadında yerləşir.
Marko Lazetiç
Marko Lazetiç — Serbiyalı peşəkar futbolçu. İtaliyanın "Milan" klubunda mərkəz hücumçusu kimi oynayır.
Klub karyerası
Lazetiç 29 noyabr 2020-ci ildə, hələ 17 yaşına 2 ay qalmış "Srvena Zvezda" klubunda debüt edib. Həmin oyunda komandası 3–0 hesabı ilə qələbə qazanıb.
27 yanvar 2022-ci ildə, 18 yaşında İtaliya A Seriyasında çıxış edən "Milan" klubuna transfer olunub. O, yeni klubu ilə 4 illik müqavilə bağlayır.
Ağabəy Sultanov
Hacı Ağabəy Sultanov — əməkdar elm xadimi, tibb elmləri doktoru, professor, Azərbaycan Milli Elmlər Akademiyasının, Psixiatrların Dünya Federasiyasının həqiqi üzvü, BMT-nin psixiatriya üzrə Azərbaycandakı koordinatoru.
Həyatı
Ağabəy Sultanov 1936-cı il fevralın 22-də Bakı şəhərində anadan olmuşdur. O, 1954-cü ildə orta məktəbi bitirərək, Azərbaycan Tibb İnstitutuna daxil olmuşdur. 1960-cı ildə ali təhsilini başa vuran Ağabəy Sultanov əmək fəaliyyətinə 1 №-li Respublika Psixiatriya Xəstəxanasında həkim kimi başlamışdır. 1962-1963-cü illərdə Azərbaycan Tibb İnstitutunun psixiatriya kafedrasında klinik ordinatura keçdikdən sonra, 1964-1967-ci illərdə Moskvada Elmi Tədqiqat Psixiatriya İnstitutunun aspiranturasında təhsil almışdır. O, 1968-ci ildən ömrünün sonunadək Azərbaycan Tibb Universitetinin psixiatriya kafedrasında müxtəlif vəzifələrdə işləmiş, 1990-cı ildən isə kafedranın müdiri olmuşdur. Azərbaycan Tibb Universitetində çalışdığı bütün bu dövr ərzində Ağabəy Sultanov tibbi kadrların yetişdirilməsi, ölkəmizdə psixiatriya xidmətinin təkmilləşdirilməsi, təbabət elminin inkişafı sahəsində göstərdiyi səylərə görə ictimaiyyətin dərin hörmət və ehtiramını qazanmışdır.
Ağabəy Sultanov 1967-ci ildə namizədlik, 1973-cü ildə isə doktorluq dissertasiyasını müdafiə etmişdir. O, psixiatriyanın müxtəlif problemlərinə həsr edilmiş 4 dərslik və monoqrafiyanın, 300-dək elmi məqalənin müəllifidir. Alimin əsərləri respublikamızda və onun hüdudlarından kənarda mütəxəssislər tərəfindən yüksək qiymətləndirilmişdir. O, bir sıra namizədlik və doktorluq dissertasiyalarının elmi rəhbəri olmuşdur.
H.Sultanov dünyanın bir çox ölkələrində, o cümlədən Fransada, İspaniyada, İtali­yada, Yaponiyada, Belçikada, ABŞ-də, Kanadada, Türki­yədə, Misirdə, Avstriyada keçiri­lən beynəlxalq konqres, simpozium və konfranslarda elmi məruzələrlə çıxış­lar etmişdir. Bu çıxışların nəticələrinə əsaslanan materiallar hə­min ölkələrin elmi məcmuələrində çap olunaraq, müəllifə beynəlxalq aləmdə layiqli nüfuz qazandır­mışdır.
H.Sultanov elmi-pedaqoji fəaliyyətlə yanaşı, həm də geniş diapazonlu ictimai işlərlə məşğul olmuşdur. O, Birləşmiş Millətlər Təşkilatının Azərbay­can­da psixiat­riya üzrə koordinatoru, Ümumdünya Psixiatrlar Federasiyasının üzvü, Rusiya Tibb Elmləri Akademiyasının Psixi Sağlamlıq üzrə Elmi Şuranın Rəyasət Heyətinin üzvü olmuşdur. Bununla yanaşı o, Rusiyanın İntihara qarşı problem komissiyasının üzvü, Azərbaycan Tibb Universitetin­də psi­xiat­riya, nevrologiya, otorinolarinqologiya və stomatologiya üzrə Müdafiə Şurasının sədri, psixiatriya və nevrologiya üzrə İxti­sas­laşdırılmış problem komissiyasının sədri, Azərbaycan Respublikası elmi biliklərin və texnolo­giyaların etikası üzrə komitənin üzvü, “Azərbaycan Tibb Jurnalı” redak­siya heyətinin üzvü kimi fəaliyyət göstərmişdir.
H.Sultanov iki dəfə Beynəlxalq “Bakılı” Cəmiyyətinin “Humay” mükafatının laureatı (2001 və 2003) olmuş, AR Səhiyyə Nazirliyinin Fəxri Fərmanına (2003-2005), Əmək­dar elm xadimi fəxri adına layiq görü­lmüş, Akademik Yusif Məmmədəliyev adına müka­fatın laureatı olmuş, “Şöhrət” ordeni ilə (2006) təltif edilmişdir.
Akademik Məmmədəliyev adına mükafatın və "Humay" mükafatının laureatı, respublikanın baş psixiatrı Ağabəy Sultanov 2007-ci il iyunun 12-də vəfat edib.
Lilita Zatlere
Lilita Zatlere — Latviyanın 2-ci Birinci xanımı (2007—2011).
Həyatı
Lilita Zatlere 1953-cü il fevralın 24-də Riqa şəhərində anadan olub.
Ailəsi
Lilita Zatlere birinci həyat yoldaşı rəssam Ayvaru Manquli idi. Həmin nigahdan onun Agnese adında qız övladı var. 2007-2011-ci illərdə Latviya Prezidenti olan Valdis Zatlers ilə nigahdan isə, Karlis adında oğul övladı var.
Kompakt SUV
300px|thumb|3.6L mühərrik ölçüsü olan 2019-cu il istehsalı olan Cadillac XT5 Luxury Kompakt SUV növünə [[modeldir]]
Kompakt SUV və ya Yığcam yolsuzluq avtomobili (kiçik SUV və ya mini SUV kimi də tanınır) orta ölçülü, alt orta kateqoriyalı avtomobil və yolsuzluq avtomobili növüdür. Onun ölçüləri mini SUV və kompakt sinif avtomobildən daha böyükdür. Yığcam yolsuzluq avtomobilləri kimi etiketlənən bir çox yeni avtomobillər texniki cəhətdən yığcam krossover avtomobilləridir və C seqmentli avtomobil platformasının üstündə hazırlanırlar.
Sarıqaya dağı
Sarıqaya — Naxçıvan Muxtar Respublikasının Ordubad rayonu ərazisində dağ. Zəngəzur silsiləsinin cənub-qərb yamacında, Tiviçay ilə Gilançayın suayrıcında zirvədir. Tivi kəndindən 500 m şimaldadır. Hündürlüyü 1723,6 m-dir. Zəngəzur silsiləsinin suayırıcısındakı Qapıcıq yüksəkliyindən (hünd. 3905,2 m) cənub-qərbə ayrılan Xəzəryurd qolunun qərb istiqamətli Nəbiyurd şaxəsinin qurtaracağının cənub yamacında zirvə. Alt Eosenin İpr mərtəbəsinin üst hissəsinə aid Kələki lay dəstəsinin vulkanogen-çökmə süxurlarından təşkil olunmuş konusvari yüksəklikdir. Tektonik cəhətdən Ordubad qarılma zonasının Paradaş seqmentinin şimal-şərq cinahında müşahidə edilən Ortakənd sinklinal qırışığının maili cənub-şərq sentriklinal hissəsində yerləşir.
Dərya
Dərya — ad.
Hallabonq
Hallabonq və ya Dekopon  — sitrus meyvəsi.
Tarixi
Hazırda hallabonq dünyada cəmi 5 ölkədə əkilir ki, onlardan biri də Azərbaycandır.
Forması
Bu meyvə görünüşü, dadı və məhsuldarlığı ilə fərqlənən meyvədir. Bir ədəd hallabonqun çəkisi 350-400 qram arasında dəyişir. 500 qram olanları da var. Meyvənin diametri isə 8-10 sm-dir. Xarici görünüşünə görə həm portağala, həm də mandarinə bənzəsə də, forması bir qədər armudvari formadadır. Qabığı soyulduqdan sonra da görünüşü və dadı təqribən elə bu iki sitrus meyvəsinə bənzəyir.
Əkilməsi
thumb|Satış üçün yığılmış hallabonqlar Hallabonq ağacı əkiləndən 2-3 il sonra ilk məhsulunu versə də, tam məhsula düşməsi təxminən 8-10 il ərzində mümkün olur. Qış aylarında hallabonq ağacındakı meyvələr xüsusi qaydada örtüklərlə qorunur. Hər bir hallabonq ağacı ildə təxminən 200-300 kiloqram məhsul verə bilir. Əkin yeri yaxşı olarsa, ildə 3-4 dəfə məhsul götürmək də mümkündür. Orta hesabla bir hektar sahədən 35-40 ton məhsul əldə etmək mümkündür. Bu, digər sitrus meyvələri ilə müqayisədə bir neçə dəfə çoxdur.
Faydası
Nadir sitrus bitkisi olan hallabonq sağlamlıq üçün çox faydalıdır. Meyvənin tərkibi insan orqanizmi üçün vacib olan müxtəlif vitaminlərlə zəngindir. Bu meyvə əsasən diş tökülməsinin və şəkər xəstəliyinin qarşısını almaq üçün xeyirlidir. Bu meyvə insan orqanizmində olan zərərli maddələrin, müxtəlif xəstəliklərin qarşısını alır.
Bu sitrus meyvəsinə qənnadı, kosmetika, ətriyyat, şirə və şərabçılıq sahələrində də tələbat vardır.
Azərbaycanda
Hallabonq Azərbaycan üçün yeni sitrus meyvəsi olsa da, insanlar tərəfindən ona böyük bir maraq var.
Hallabonq Azərbaycanda 2015-ci ildən əkilməyə başlanıb və Lənkəranda rayonlaşdırılıb. Belə ki, Azərbaycana Cənubi Koreyadan gətirilən bu sitrus meyvəsi ilk dəfə Lənkəran rayonunun Sütəmurdov kəndində əkilmişdir. Sütəmurdov kəndinin ərazisində ümumi sitrus bağının sahəsi 80 hektardan çoxdur ki, bunun 10 hektarında təxminən 4 minədək hallabonq ağacı əkilmişdir. İlkin nəticələr müsbət olduğundan hallabonq bağlarının sahəsi növbəti illərdə daha da genişləndirilib. 2017-ci ildə isə Lənkəran rayonunda təxminən 75-80 hektar sahədə hallabonq bağı salınmışdır. Elə həmin ilin sentyabr ayında Azərbaycan Prezidenti İlham Əliyev də Lənkəranda "Gilan Orchards" MMC tərəfindən salınmış hallabonq bağları ilə tanış olmuşdur.
2019-cu ilə qədər isə Lənkəran rayonunun Sütəmurdov, Siyavar, Şürük, Tükəvilə kəndlərində ümumilikdə 100 hektardan artıq sahədə hallabonq bağları salınmışdır. Gələcəkdə isə digər ərazilərdə də hallabonq bağlarının salınması nəzərdə tutulub.
Azərbaycanın Cənub bölgəsində olan digər sitrus bitkiləri oktyabr-noyabr aylarında yığılsa da, hallabonq meyvəsinin yığımına əsasən dekabrın 25-dən sonra başlanılır və yığım təxminən 1 ay davam edir. Azərbaycanda hallabonq bağlarından ilk nübar məhsulu 2016-cı ildə yığılmışdır ki, onun çəkisi 15 hektar ərazidə 10-12 ton təşkil etmişdir. Yığılan həmin məhsul həm Azərbaycan, həm də Rusiya bazarlarında satılmışdır.
Mayak (Rostov vilayəti)
Tarixi
1942-ci ilin iyulunda alman hərbi birləşmələri yaşayış məntəqəsini ələ keçirmişdilər. Bu zaman Qırmızı ordu geriyə Manıça çəkilmişdi. 29 iyil tarixində bir necə sovey döyüşçüsu su axtarışı ilə ıkaqədar geçikdiklərindən mühasirəyə düşürlər. Onların üzərinə atəş açəlmış və döyüş başlamışdır. Bu zaman şəhər əhalisi yeraltı saxlanclarda gizlənə bilmişlər. Döyüşətək almanlar onları Sandata kəndi istiqamətinə çəkirdilər. Yaralı döyüşçülər isə Mayakda qalmışdə. Dötüşdə ölən döyüşçülər qardaşlıq məzarlığında dəfn edilmişdilər.
Görməli yerləri
Abidənin yaxınlığında qardaşlıq məzaqlığı yerləşir. Bu qəbrsanlıqda 1942-1943-cü illərdə həlak olmuş əsgərlər dəfn olunmuşdur. Burada 29 iyul 1942-ci ildə döyüşdə həlak olmuş hərbi ucilişin 28 kursantı dəfn edilmişdir. 27 döyüşçünün adı məlum deyildir. 2000-ci ildə burada dəfn edilən kursantlardan birinin ismi müəyyənləşmişdir. (Vasili Qavriloviç Kosarev).
1961-ci ildə qardaşlıq məzarlığında abidə ucaldılmışdır.
1995-ci ildə abifənin bəroası həyata keçirilmişdir. Burada vertikal olaraq dörd stel vardır. Burada kənd sakini olmuş və müharibədə həyatını itirmiş bir şəxsin adı yazılmışdır.
2010-cu ildə ısgər abidəsi bərpa edilərək bu yazı əlavə edilmişdir: «Vətən uğrundə həlak olmuş naməlum Sovet əsgərinin əbədi xatirəsinə».
Azərbaycan Milli Məclisi sədrliyinə seçki (2015)
Azərbaycan Milli Məclisi sədrliyinə seçki (2015) — 24 noyabr 2015-ci il tarixində V çağırış Azərbaycan Respublikasının Milli Məclisinin sədrinin seçilməsi üçün keçirilmiş seçki. Seçkidə bir namizəd — Yeni Azərbaycan Partiyasının namizədi Oqtay Əsədov iştirak etmiş və birinci turda 124 lehinə səslə sədr seçilmişdir.
Yaşar Əhmədov (hərbçi)
Yaşar Mirağa oğlu Əhmədov — Azərbaycan Silahlı Qüvvələrinin kiçik giziri, Vətən müharibəsinin qazisi, Vətən Müharibəsi Qəhrəmanı.
Hərbi xidməti
Azərbaycan Ordusunun kiçik giziri olan Yaşar Əhmədov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi üçün başlanan Vətən müharibəsi zamanı Cəbrayılın və Füzulinin azadlığı uğrunda gedən döyüşlərdə savaşıb.
Azərbaycanın Cəbrayıl rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.12.2020-ci il tarixli Sərəncamına əsasən Yaşar Əhmədov "Cəbrayılın azad olunmasına görə" medalı ilə təltif edildi.
Simiran (Əsədabad)
Simiran - İranın Həmədan ostanının Əsədabad şəhristanının Mərkəzi bəxşinin ərazisinə daxil olan kənd.
Yaşar Əhmədov (hərbçi)
Hərbi xidməti
Azərbaycanın Füzuli rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 25.12.2020-ci il tarixli Sərəncamına əsasən Yaşar Əhmədov "Füzulinin azad olunmasına görə" medalı ilə təltif edildi.
Simiran (Əsədabad)
Əhalisi
2016-cı ilin məlumatına görə kənddə 191 nəfər yaşayır (60 ailə).
Kamran İsgəndərli
Kamran Yaşar oğlu İsgəndərli (29 iyun 1997, Cəlilabad, Azərbaycan — 21 oktyabr 2020, Füzuli, Azərbaycan) — Azərbaycan Silahlı Qüvvələri'nin əsgəri, Vətən müharibəsi şəhidi.
Həyatı
Kamran İsgəndərli 29 iyun 1997-ci ildə Cəlilabad rayonunda dünyaya göz açıb. İki bacının tək qardaşı idi. Məktəbi bitirdikdən sonra Azərbaycan Texniki Universitetində "Telekommunikasiya, radio və texniki informasiya mühəndisliyi" üzrə təhsil alıb. Gözəl səsi vardı, məscidlərdə Azan səsləndirirdi, mərsiyələr deyirdi.
Hərbi xidmətləri
Azərbaycanın Xocavənd rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 25.12.2020-ci il tarixli Sərəncamına əsasən Kamran İsgəndərli ölümündən sonra "Xocavəndin azad olunmasına görə" medalı ilə təltif edildi.
Datse Seysuma
Datse Seysuma — Latviyanın 3-cü Birinci xanımı (2011—2015).
Həyatı
Datse Seysuma 1973-cü il yanvarın 10-da anadan olub.
Ailəsi
Datse Seysuma 2011-2015-ci illərdə Latviya Prezidenti olan Andris Berzinş ilə ailəli idi.
Alabama qraflıqlarının siyahısı
Alabama qraflıqlarının siyahısı — ABŞ-nin Alabama ştatının 67 qraflığı. Hər bir qraflıq öz sərhədləri daxilində yerli səviyyədə idarəetməni icra edir. İndiki ştat sərhədləri ilə əhatə olunmuş ərazi tədricən Amerika Birləşmiş Ştatlarına birləşdirildi. ABŞ İstiqlal müharibəsindən sonra, Qərbi Florida müqavilə ilə İspaniyaya verildi, qalan hissəsi isə ilk növbədə Missisipi Ərazisi və daha sonra Alabama Ərazisi olaraq təşkil edildi. Ərazi məclisi, 4 iyun 1800-cü ildə yaradılan Vaşinqton qraflığının ən qədim qraflıq formalaşması da daxil olmaqla, bugünə qədər mövcüd qalan ən qədim qraflıq vahidlərini qurdu. 1814-cü ildə Fort Cekson Müqaviləsi ərazini Amerika mühacirləri üçün açdı, bu da öz növbəsində daha sürətlə qraflıqların yaradılmasına səbəb oldu. Alabama 1819-cu ildə 22-ci ştat olaraq İttifaqa qəbul edildi. Alabama ştatının qanunverici orqanı, Hindilərin Köçürülməsi Aktı qüvvəyə mindiyi və köçkünlərin Alabamanın müxtəlif ərazilərində məskunlaşdığı üçün keçmiş yerlilərin torpaqlarından əlavə qraflıqlar yaratdı. 1820-ci ildə Alabamanın 29 qraflığı var idi. 1830-cu ilə qədər 36 qraflıq var idi və yerli amerikalılar hələ də Alabamanın şimal-şərqində və uzaq qərbində geniş əraziləri işğal edirdilər. 1840-cı ilə qədər 49, 1850-ci ilə qədər 52, 1870-ci ilə qədər 65, və 1903-cü ilə qədər indiki 67 qraflıq yaradılmışdı. 9 fevral 1903-cü ildə yaradılmış Hyuston qraflığı ştatdakı son yaradılan qraflıq idi.
2021-ci il ABŞ əhalisinin siyahıyaalınması məlumatlarına görə, Alabamanın 67 qraflığının ortalama əhalisi 75.222 nəfərdir, ən sıx məskunlaşan Cefferson qraflığı (667.820) və ən az olan Qrin qraflığıdır (7.629). Ortalama torpaq sahəsi 756 sqmi-dir. Ən böyük qraflıq Bolduin (1590 sqmi), ən kiçik isə Etovadır (535 sqmi). Alabama Konstitusiyası tələb edir ki, Alabamada hər hansı yeni qraflıq ən azı 600 sqmi ərazini əhatə etsin və bu, ştatda yeni qraflıqların yaradılmasını effektiv şəkildə məhdudlaşdırır.
Alabama Gəlir Departamenti Motorlu Nəqliyyat Bölməsi avtomobilin qeydiyyatda olduğu qraflığı müəyyən edən bir və ya iki rəqəmli nömrə daşıyan standart nəqliyyat vasitəsi qeydiyyat nişanları verir. Bu nömrə aşağıdakı cədvəlin dördüncü sütununda verilmişdir. İlk üç prefiks ştatın tarixən ən sıx məskunlaşan qraflıqları üçün saxlanılır və bundan sonra əlifba sırası ilə davam edir. Fərdi nömrə nişanları hər bir lisenziyalaşdırma idarəsində ardıcıl olaraq verilir. Prefiksin bir və ya iki rəqəm olmasından asılı olaraq nömrələr XAA1111 və ya XXAA111 formatındadır. Normadan artıq qeydiyyatları qeydiyyat nömrələrindən biri üçün hərf əvəz edilməklə yerinə yetirilir ki, XXZ999Z-dən sonra XXA0A0A gəlir.
Birləşmiş Ştatlar hökuməti tərəfindən qraflıqları unikal şəkildə müəyyən etmək üçün istifadə edilən Federal Məlumat Emal Standartları (FIPS) kodu hər bir girişlə təmin edilir. Cədvəldəki FIPS kodu küçidləri hər bir qraflıq üçün ABŞ Siyahıyaalma Bürosunun "tez faktlar" səhifələrinə yönləndirir. Alabamanın FIPS ştat kodu 01-dir.
Meqhna (çay)
Meqhna çayı — Qanq deltasını, yer üzündəki ən böyük deltanı meydana gətirən və Benqal Körfəzinə axan üç çaydan və Banqladeşdəki ən əhəmiyyətli çaylardan biridir. . Çandpur əyalətində ən böyük qolu olan Padma ilə birləşir. Meqhna Tetulia (İlşa), Şahbazpur, Hatia və Bamni adlanan dörd əsas qol vasitəsilə Benqal körfəzinə tökülür.
Meqhna tamamilə Banqladeş sərhədləri içərisində axan çaylar arasındakı ən geniş çaydır. Bhola yaxınlığındakı bir nöqtədə, Meqhna 12 km genişliyindədir.
Hövzə
Meqhna Hindistanın şərqindəki dağlıq bölgələrdən qaynaqlanan Surma və Kuşiyara çaylarının birləşməsindən meydana gəlir. Meqhnanın yuxarı axarları Yuxarı Meqhna kimi istinad edilir. Çay Padma ilə birləşdikdən sonra, Aşağı Meqhna adlanır.
Komilla rayonunda Meqhna onun su axınını əhəmiyyətli dərəcədə artıran Gumti çayı ilə birləşir. Meqhna və Gumti üzərindəki cüt körpü, ölkənin ən böyük körpülərindən biridir.
Çandpurdan sonra Padma, Camuna və Meqhnanın birləşmiş axını Benqal körfəzinə tökülür. Bu çayların hamısı aşağıdan fərqli nöqtələrdə Meqhnaya çevrilir.
Bhola yaxınlığında, Benqal Körfəzinə axmamışdan əvvəl çay yenidən Qanq deltasında iki əsas qola bölünür və materikin hər iki tərəfindən bir adanı ayırır. Qərb axını İlşa, şərq isə Bamni adlanır. Bu qollar Qanq deltası adlanan ən böyük deltanı meydana gətirirlər.
Azərbaycan Xalq Cümhuriyyəti və Naxçıvan
Ümumi məlumat
"Azərbaycan parlamentinin yaradılması haqqında qanun"da göstərilirdi ki, Azərbaycan ərazisini təşkil etdiyinə görə, parlamentə Zəngəzur dan iki və İrəvan quberniyası nın Azərbaycan hissəsindən (Naxçıvan, Şərur, Ordubad nəzərdə tutulur) üç nəfər millət vəkili seçilməlidir.
Azərbaycan hökuməti 28 fevral 1919-cu il tarixli qərarı ilə Naxçıvan General-Qubernatorluğunu yaradaraq Behbud xan Naxçıvanskini ora general-qubernator təyin etmiş və cari xərclər üçün 2 milyon manat vəsait ayırmışdı.
1919-cu ilin martında Araz-Türk Cümhuriyyətinin süqutundan sonra Naxçıvan bölgəsinin ingilislərin köməyi ilə erməni idarəçiliyinə keçəcəyi barədə xəbərlərin yayılması Azərbaycan hökuməti tərəfindən ciddi etirazla qarşılanmış və yerli əhalinin dəstəyi ilə bu idarəçiliyə son qoyulması üçün təsirli tədbirlər görülmüşdü. Naxçıvan bölgəsi əhalisinin fəal müqaviməti sayəsində iyul ayında erməni idarəçiliyi ləğv edildi.
Naxçıvanda erməni idarəçiliyi
1919-cu ilin may-iyun aylarında İngiltərənin təşəbbüsü və dəstəyi ilə Azərbaycanın Naxçıvan mahalında yaradılmış Ermənistan idarəçiliyi. Bölgə əhalisinin iradəsi Əleyhinə mahalı Ermənistana birləşirmək məqsədi güdürdü. Azərbaycan Xalq Cümhuriyyəti (AXC) höküməti və mahalın əhalisi Naxçıvan bölgəsinin əldən getməsi təhlükəsi qarşısında zəruri tədbirlər görmək məcburiyyətində qaldı. Erməni idarəçiliyi nə yol verməmək tələbləri ilə Paris Sülh Konfransına (1919), müttəfiq dövlətlərin Qafqazdakı nümayəndəliklərinə dəfələrlə müraciətlər edildi. Lakin bu müraciətlərə məhəl qoyulmadığından yerli əhali erməni idarəçiliyi öz qüvvəsi ilə hərbi yolla son qoymaq qərarına gəldi: əli silah tutan kişi əhalisi arasında səfərbərlik işləri gücləndirildi. Görülmüş hazırlıq tədbirlərindən sonra iyulun 18-i nlə 25 -i artasında Naxçıvan şəhərində və ətraf ərazilərdə işğalçı erməni silahlı qüvvələri ilə qanlı döyüçlər aparıldı. Qıvraq kəndindən gələn silahlı yardım sayəsində erməni silahlı dəstələri Naxçıvandan çıxarıldı. Şahtaxtı və Noraşen stansiyalarında gedən döyüçlərdə xeyli itkilər verərək Qurd qapılarından Ermənistan tərəfə gedi çəkilməyə məcbur oldu. Beləliklə, 1919-cu il iyulun 25-i Naxçıvan mahalının erməni işğaıçılarından xilas edilməsi uğrunda mübarizənin qabiliyyətlə başa çatdırılması günü kimi xalqın tariixinə əbədi həkk olundu, ermənilərin Naxçıvan bölgəsindəki siyasi, hərbi və iqtisadi çövqelərinə sarsıdıcı zərbə endirdi.
Az-Granata
"AZGRANATA" (rəsmi adı: “AZGRANATA” MMC) — Cənubi Qafqaz regionunda ən böyük meyvə şirəsi istehsalçılarından biri. Azərbaycan Respublikasının Ağsu rayonunda yerləşir. "AzGranata" meyvə şirəsi, konsentrat və kompot ilə yanaşı, şərab və araq məhsulları da istehsal edir.
Tarixi
thumb|Prezident İlham Əliyev müəssisəni işə salan düyməni basarkən “Az-Granata” MMC-nin 2008-ci ildə Ağsu rayonunda 12.5 hektarlıq ərazidə inşasına başlanılmış şirə və şərab emalı zavodunun açılışı 29 oktyabr 2011-ci ildə olmuşdur. Açılış mərasimində Prezident İlham Əliyev də iştirak etmişdir. Zavoda 50 milyon manat investisiya qoyulmuş; quraşdırılmış avadanlıq Avropanın aparıcı şirkətlərindən gətirilmişdir.
Məhsulları
"Az-Granata"da istehsal olunan məhsullar bunlardır:
Zavodu
thumb|Zavodun ərazisi thumb|Laboratoriyası "Az-Granata"nın zavodu 5,5 hektar sahədə salınmışdır. Zavodun örtülü əsas sahəsi 20500 m² təşkil edir. Zavod Almaniya, İsveçrə, İtaliya, Bolqarıstan və Fransa istehsalı olan avadanlıqlarla təchiz olunmuşdur.
Zavod meyvə qəbulu və emalı, konsentrat hazırlanması, aseptik çənlər, şüşə və "tetra pak" qablarının dolumu və qablaşdırılması bölümlərindən ibarətdir. Zavodun illik istehsal gücü 100 milyon qablaşdırma təşkil edir.
Zavodda meyvə qəbulu və ilkin emalı sexi, spirt istehsalı sexi, şərab və digər spirtli içkilərin hazırlanma və süzmə sexi fəaliyyət göstərir. Şərab süzmə xətti saatda 6000 şüşə, tünd içkilər üçün nəzərdə tutulmuş xətt isə saatda 4000 şüşə istehsal edir. Ayrıca suvenir şüşələr üçün də süzmə xətti quraşdırılıb.
Zavod saatda 12 ton meyvə şirəsi istehsal etmək gücünə malikdir. Meyvə qəbulu xətti vasitəsilə zavod nar, üzüm, alma, armud və heyva qəbul edə bilir. Meyvə qəbulu sexində meyvənin qəbulu, təmizlənməsi, çeşidlənməsi, yüksək temperaturda sterilizasiya, aseptik çəndə saxlanılması (40 ədəd, hər biri 50 ton) mərhələləri həyata keçirilir. Zavodun illik istehsal gücü 100 milyon qablaşdırma təşkil edir.